ए सब्ब किज सोचदा ओ अपने इक ऐसे मित्रै दे घरै बक्खी टुरी पेआ जिसी ओ अपने पहलें दौं मित्रें थमां घट्ट प्यार करदा हा। थोड़े चिरै पैरन्त ओ त्रिए मित्रै दे घर पुज्जी गेआ। त्रिया मित्र अपने उस चोर मित्रै गी दिक्खिऐ बड़ा प्रसन्न होआ, ते पुच्छन लगा, जे कियां औना होआ ऐ। तां चोरै ने उसी बी सारी गल्ल खोली सनाई। चोरै दी सारी गल्ल सुनियै ओदा त्रिया मित्र, जेड़ा उस बेल्लै खट्टै उप्पर पेदा राम करै करदा हा, उट्टी पेआ ते बड़ा बसोस करन लगा। पर जिल्लै उस चौरै ने उसी अपने ने चलने गी गलाया तां ओ बी नां नुक्कर करन लगी पेआ ते फेर अपने ने लेइयै उस चोरै गी अपने घरै आली गैली टपाइऐ, बजारै तोड़ी छोड़ी गेआ।